L'aragonés muderno ye conseqüentment un idioma romance posicionato entre o conjunto iberorromance e o conjunto formato per lo catalan e l'occitan, fendo de puent entre o castellan e o catalan, pero tamien en muitos casos entre lo castellan (u catalan) e lo gascon. Lo feito de compartir con o gascon e o catalan noroccidental (e en ocasions, con o basco) una ripa de vocables exclusivos en a Románia, mete tamien l'aragonés en un subgrupo clamato en ocasions pirinenco. Devez, o suyo arcaïsmo en bellas solucions l'agermana con l'asturiano (u tamien con o gallego e o catalan) frent a o castellan.